als_Latn dik_Latn sag_Latn
Përmbytjet, MB: 17 mijë ha nën ujë, 600 familje të evakuuara. Më e keqja s’ka kaluar ende (Burimi: Gazeta-Shqip, www.gazeta-shqip.com)
Përmbytjet, MB: 17 mijë ha nën ujë, 600 familje të evakuuara. Më e keqja s’ka kaluar ende
Ministria e Brendshme, përmes këshilltarit për mediat, Florjon Serjani informoi pasditen e sotme lidhur me gjendjen në jug të vendit pas përmbytjeve të ditëve të fundit. MB bëri me dije se rikthimi i reshjeve pasditen e sotme tregon se situata kritike nuk ka kaluar ende duke qenë se priten ende reshje, ndërkohë që theksohet se strukturat e emergjencës civile dhe të gjithë strukturat e tjera shtetërore kanë qenë të përgatitura për situatën, me 2100 forca në terren në ndihmë të banorëve të rrezikuar.
Sipas të dhënave të MB, gjatë përmbytjeve të dy ditëve të fundit 17 mijë hektarë tokë bujqësore ndodhen nën ujë, ndërkohë që janë evakuuar 600 familje në rrezik nga vërshimi ujërave në banesat e tyre. Këshilltari për mediat në MB, Serjani bëri me dije se banorët e këtyre zonave janë njoftuar dy ditë përpara përmbytjeve për rrezikun potencial që u paraqitej dhe se në disa raste evakuimi i tyre është bërë me forcë, pasi nuk kanë pranuar të largohen nga banesat e tyre.
Deklarata e plotë e Ministrisë së Brendshme
Drejtoria e Përgjithshme e Emergjencave Civile, duke koordinuar të gjithë institucionet me përgjegjësi specifike në përballimin e emergjencave civile, ka marrë të gjitha masat për të përballuar plotësisht situatën e vështirë të krijuar nga reshjet e dendura të ditëve të fundit, veçanërisht në disa qarqe në jug të vendit.
Në ditën e pestë të situatës së përmbytjeve, gjendja në zonat e përmbytura paraqitet si më poshtë:
- Rreth 17 mijë hektarë tokë, ku përfshihen tokë bujqësore dhe zona të banuara kanë qenë nën ujë;
- Rreth 5 mijë hektarë tokë, ku përfshihen vetëm shtëpi dhe zona të banuara, dhe ku janë përqendruar operacionet e ndihmës për banorët janë nën ujë;
- Mbi 600 familje janë evakuuar nga banesat e tyre për shkak të përmbytjeve;
Për familjet e evakuara janë krijuar mundësitë e strehimit në bazën e Bunavisë dhe në konviktet e shkollave të qytetit të Vlorës dhe Fierit. Por pjesa më e madhe e të evakuarve ka preferuar të shkojë tek të afërmit e tyre në fshatrat për rreth, apo edhe të fqinjët, shtëpitë e të cilëve nuk janë në rrezik.
Prej ditës së hënë ka nisur shpërndarja e pakove ushqimore për banorët në vështirësi. Deri tani janë shpërndarë më shumë se 2.600 paku ushqimore për familjet në zonat e përmbytura.
Në veprimet konkrete në terren për përballimin e situatës së vështirë dhe dhënien e ndihmës për qytetarët në rrezik u përfshinë rreth 2.100 forca dhe qindra mjete, dhe konkretisht:
- Strukturat e Drejtorisë së Emergjencave Civile;
- Policitë lokale në të gjitha qarqet;
- Reparti “Delta Force”;
- Forcat e Ndërhyrjes së Shpejtë Fier;
- Reparti RENEA;
- Repartet e Forcave të Reagimit të Shpejtë të Forcave të Armatosura;
- Shërbimet e PMNZSH (Zjarrfikëset)
- Bordet e Kullimit në qarqe;
- Drejtoritë e OSHEE në qarqe;
- Qendra Vullnetare e Emergjencave Civile.
05.02.2015
Burimi: Gazeta-Shqip
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swe_Latn als_Latn lij_Latn als_Latn als_Latn als_Latn als_Latn als_Latn unk als_Latn